《连日同四槐丈饮沈御史园有感》
明代·余继登

昨日看花花满枝，今朝花已半离披。因怜聚散浑如此，始信衰荣亦若斯。

令节正当三月候，相逢况是七年时。共君痛饮不沉醉，即使重来未有期。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。